|  |
| --- |
| PATVIRTINTA |
| Klaipėdos miesto savivaldybės |
| tarybos 2017 m. spalio 19 d. |
| sprendimu Nr. T2-255 |

**SAUGOMŲ KULTŪROS PAVELDO OBJEKTŲ TVARKYBOS DARBŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Saugomų kultūros paveldo objektų tvarkybos darbų finansavimo tvarkos aprašas (toliau – Tvarkos aprašas) reglamentuoja tvarką, pagal kurią iš savivaldybės biudžeto lėšų iš dalies finansuojami saugomų nekilnojamųjų kultūros paveldo objektų išsaugojimo darbai, nustato paraiškų teikimo tvarką ir sąlygas, paraiškų vertinimą, atrankos kriterijus ir lėšų panaudojimo kontrolę.
2. Tvarkos apraše vartojamos sąvokos:
	1. **paraiška** – prašymas iš dalies finansuoti saugomo kultūros paveldo objekto tvarkybos darbus, kultūros paveldo objekto apsaugos techninių priemonių įrengimo ir kitus neatidėliotinus saugojimo darbus iš savivaldybės biudžeto lėšų;
	2. **pareiškėjas** – paraišką pateikęs fizinis ar juridinis asmuo, nuosavybės ar kita valdymo teise valdantis saugomą kultūros paveldo objektą;
	3. **saugomas kultūros paveldo objektas** – už paveldo apsaugą atsakingos institucijos savivaldybės ar valstybės saugomu paskelbtas nekilnojamojo kultūros paveldo objektas;
	4. **statinio fasadas** – išorinė statinio siena iki karnizo, atskirianti statinio vidų nuo išorės;
	5. **tvarkybos darbų rangovas** – atestuotas nekilnojamojo kultūros paveldo apsaugos specialistas arba įmonė, kurioje dirba tokie specialistai, vykdantis (-i) arba įsipareigojęs (-usi) vykdyti kultūros paveldo objekto taikomuosius mokslinius tyrimus, projektavimo, remonto, avarijos grėsmės pašalinimo, konservavimo, restauravimo darbus;
	6. **valdymo teisę patvirtinantys dokumentai** – saugomo kultūros paveldo objekto nuosavybės arba kitą valdymo teisę patvirtinantys dokumentai, žemės sklypo patikėtinio sutikimas dėl prašomų finansuoti tvarkybos darbų atlikimo;
	7. **valdytojas** – saugomo kultūros paveldo objekto savininkas ar kitas fizinis ar juridinis asmuo nuosavybės, patikėjimo, nuomos, panaudos ar kitokiu teisėtu pagrindu valdantis saugomą kultūros paveldo objektą.
3. Kitos Tvarkos apraše vartojamos sąvokos atitinka Lietuvos Respublikos nekilnojamojo kultūros paveldo apsaugos įstatyme ir kituose teisės aktuose vartojamas sąvokas.

**II SKYRIUS**

**NUORODOS**

1. Tvarkos apraše pateiktos nuorodos į šiuos dokumentus:
	1. paveldo tvarkybos reglamentą PTR 3.08.01:2013 „Tvarkybos darbų rūšys“, patvirtintą Lietuvos Respublikos kultūros ministro 2013 m. rugsėjo 25 d. įsakymu Nr. ĮV-663 „Dėl paveldo tvarkybos reglamento PTR 3.08.01:2013 „Tvarkybos darbų rūšys“ patvirtinimo“;
	2. Apsaugos techninių priemonių įrengimo ir neatidėliotinų darbų sąrašą, patvirtintą Lietuvos Respublikos kultūros ministro 2013 m. rugpjūčio 20 d. įsakymu Nr. ĮV- 607 „Dėl Apsaugos techninių priemonių įrengimo ir neatidėliotinų saugojimo darbų sąrašo patvirtinimo“;
	3. paveldo tvarkybos reglamentą PTR 3.06.01:2014 „Kultūros paveldo tvarkybos darbų projektų rengimo taisyklės“, patvirtintą Lietuvos Respublikos kultūros ministro 2014 m. gegužės 13 d. įsakymu Nr. ĮV-341 „Dėl Lietuvos Respublikos kultūros ministro 2007 m. birželio 4 d. įsakymo Nr. ĮV- 329 „Dėl paveldo tvarkybos reglamento PTR 3.06.01:2007 „Kultūros paveldo tvarkybos darbų projektų rengimo taisyklės“ patvirtinimo“ pakeitimo“;
	4. paveldo tvarkybos reglamentą PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-527 „Dėl paveldo tvarkybos reglamento PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ patvirtinimo“;
	5. paveldo tvarkybos reglamentą PTR 3.04.01:2014 ,,Leidimų atlikti tvarkybos darbus išdavimo taisyklės“, patvirtintą Lietuvos Respublikos kultūros ministro 2014 m. rugsėjo 16 d. įsakymu Nr. ĮV-630 „Dėl Lietuvos Respublikos kultūros ministro 2005 m. balandžio 19 d. įsakymo Nr. ĮV-155 „Dėl paveldo tvarkybos reglamento PTR 3.04.01:2005 „Leidimų atlikti tvarkomuosius paveldosaugos darbus išdavimo taisyklės“ patvirtinimo“ pakeitimo“;
	6. statybos techniniu reglamentą STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintą Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“;
	7. statybos techninį reglamentą STR 1.04.04:2017 „Statinio projektavimas, projekto ekspertizė“, patvirtintą Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“;
	8. paveldo tvarkybos reglamentą PTR 3.05.01:2015 „Tvarkybos darbų priėmimo taisyklės“ patvirtintą Lietuvos Respublikos kultūros ministro 2015 m. sausio 14 d. įsakymu Nr. ĮV‑27 „Dėl Lietuvos Respublikos kultūros ministro 2005 m. balandžio 19 d. įsakymo Nr. ĮV-153 „Dėl paveldo tvarkybos reglamento PTR 3.05.01:2005 „Nekilnojamojo kultūros paveldo objektų tvarkybos darbų priėmimo taisyklės“ patvirtinimo“ pakeitimo“;
	9. paveldo tvarkybos reglamentą PTR 2.13.01:2011 „Archeologinio paveldo tvarkyba“, patvirtintą Lietuvos Respublikos kultūros ministro 2011 m. rugpjūčio 16 d. įsakymu Nr. ĮV-538 „Dėl paveldo tvarkybos reglamento PTR 2.13.01:2011 „Archeologinio paveldo tvarkyba“ patvirtinimo;
	10. paveldo tvarkybos reglamentą PTR 4.01.01:2007 ,,Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-528 „Dėl paveldo tvarkybos reglamento PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ patvirtinimo“;
	11. statybos techninį reglamentą STR1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ patvirtintą Lietuvos Respublikos aplinkos ministro 2016 m. gruodžio 30 d. įsakymu Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ patvirtinimo“;
	12. statybos techninį reglamentą STR 1.03.01:2016 „Statybiniai tyrimai. Statinio avarija“, patvirtintą Lietuvos Respublikos aplinkos ministro 2016 m. lapkričio 11 d. įsakymu Nr. D1-748 „Dėl statybos techninio reglamento STR 1.03.01:2016 „Statybiniai tyrimai. Statinio avarija“ patvirtinimo“;
	13. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus tvarkos aprašą, patvirtintą Klaipėdos miesto savivaldybės tarybos 2010 m. liepos 29 d. sprendimu Nr. T2‑200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“.

**III SKYRIUS**

**FINANSUOJAMI IŠSAUGOJIMO DARBAI**

1. Tvarkybos darbai finansuojami iš lėšų, kurias skiria Klaipėdos miesto savivaldybės taryba, tvirtindama savivaldybės biudžetą, Klaipėdos miesto savivaldybės strateginio veiklos plano priemonei „Kultūros paveldo objektų tvarkyba“ įgyvendinti.
2. Iš savivaldybės biudžeto lėšų dalinai finansuojami šie išsaugojimo darbai:
	1. saugomų kultūros paveldo objektų tvarkybos darbai, kurių rūšys nurodytos paveldo tvarkybos reglamente PTR 3.08.01:2013 „Tvarkybos darbų rūšys“ [4.1];
	2. kultūros paveldo objektų apsaugos techninių priemonių įrengimo darbai, nurodyti Apsaugos techninių priemonių įrengimo ir neatidėliotinų darbų sąraše [4.2].

**IV SKYRIUS**

**PARAIŠKŲ TEIKIMAS**

1. Valdytojas pateikia paraišką finansuoti tvarkybos darbus iš savivaldybės biudžeto lėšų (šio Tvarkos aprašo 1 priedas) ir išsaugojimo darbų duomenų aprašą (šio Tvarkos aprašo 2 priedas) Klaipėdos miesto savivaldybės administracijos (toliau – Savivaldybės administracija) paskelbtame kvietime teikti paraiškas nustatytais terminais ir tvarka. Kvietimas teikti paraiškas ir paraiškų teikimo tvarka viešai skelbiama vietinėje spaudoje ir Klaipėdos miesto savivaldybės interneto svetainėje www.klaipeda.lt.
2. Paraišką, išsaugojimo darbų duomenų aprašus su 9–11 punktuose nurodytais dokumentais arba teisės aktų nustatyta tvarka patvirtintomis jų kopijomis pareiškėjas pateikia Savivaldybės administracijos direktoriui bendrąja tvarka.
3. Teikiant paraišką finansuoti saugomo kultūros paveldo objekto tvarkybos darbus, privaloma pateikti:
	1. valdymo teisę patvirtinančius dokumentus;
	2. jei yra parengtas atskiras konkrečių tvarkybos darbų projektas – tvarkybos darbų projektą su skaičiuojamąja kaina, parengtą pagal PTR 3.06.01:2014 „Kultūros paveldo tvarkybos darbų projektų rengimo taisyklės“ [4.3.], PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ [4.4.], taikant valstybės įmonės Statybos produkcijos sertifikavimo centro registruotas Juridinių asmenų, fizinių asmenų ir mokslo įstaigų parengtas rekomendacijas dėl statinių statybos skaičiuojamųjų kainų nustatymo ir STR 1.04.04:2017 „Statinio projektavimas, projekto ekspertizė“ [4.7.];
	3. jei parengtas tvarkybos darbų projektas yra sudėtinė statinio projekto dalis – statinio projekto tvarkybos darbų dalis ir išranką iš sąmatos su skaičiuojamąja kaina, parengtą pagal PTR 3.06.01:2014 „Kultūros paveldo tvarkybos darbų projektų rengimo taisyklės“ [4.3.], PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ [4.4.], taikant valstybės įmonės Statybos produkcijos sertifikavimo centro registruotas Juridinių asmenų, fizinių asmenų ir mokslo įstaigų parengtas rekomendacijas dėl statinių statybos skaičiuojamųjų kainų nustatymo ir STR 1.04.04:2017 „Statinio projektavimas, projekto ekspertizė“ [4.7.];
	4. šio Tvarkos aprašo 9.2 papunktyje nurodytam projektui įgyvendinti reikalingą leidimą, išduotą vadovaujantis PTR 3.04.01:2014 ,,Leidimų atlikti tvarkybos darbus išdavimo taisyklės“ [4.5.] arba šio Tvarkos aprašo 9.3. papunktyje nurodytam projektui įgyvendinti reikalingą statybą leidžiantį dokumentą, išduotą vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ [4.6.];
	5. saugomo kultūros paveldo objekto išsamią esamos būklės fotofiksaciją (eksterjero, atskirų detalių ir mazgų, architektūrinių elementų fotonuotraukos stambiu planu);
	6. sutartį, sudarytą tarp valdytojo ir tvarkybos darbų projektą parengusio rangovo;
	7. sutartį, sudarytą tarp valdytojo ir tvarkybos darbų projektą įgyvendinsiančio rangovo;
	8. tvarkybos darbų projekto rengimo sąmatą;
	9. valdytojo išlaidas tvarkybos darbų projektui parengti patvirtinančius dokumentus;
	10. patvirtinimą raštu dėl objekto valdytojo dalies lėšų skyrimo prašomiems finansuoti išsaugojimo darbams arba kitus dokumentus, pagrindžiančius šių darbų finansavimą iš kitų šaltinių.
4. Jei yra parengtas atskiras saugomo kultūros paveldo objekto taikomųjų tyrimų projektas ir valdytojas prašo finansuoti šiuos tyrimus, reikia pateikti:
	1. valdymo teisę patvirtinančius dokumentus;
	2. taikomųjų tyrimų projektą su skaičiuojamąja kaina, parengtą pagal PTR 3.08.01:2013 „Tvarkybos darbų rūšys“ [4.1.], PTR 3.06.01:2014 „Kultūros paveldo tvarkybos darbų projektų rengimo taisyklės“ [4.3.], PTR 4.01.01:2007 ,,Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ [4.10.], PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ [4.4.], o archeologinių tyrimų atvejų – ir PTR 2.13.01:2011 „Archeologinio paveldo tvarkyba“ [4.9.];
	3. leidimą įgyvendinti taikomųjų tyrimų projektą, išduotą vadovaujantis PTR 3.04.01:2014 ,,Leidimų atlikti tvarkybos darbus išdavimo taisyklės“ [4.5.] arba PTR 2.13.01:2011 „Archeologinio paveldo tvarkyba“ [4.9.];
	4. sutartį, sudarytą tarp valdytojo ir taikomųjų tyrimų projektą rengusio rangovo;
	5. sutartį, sudarytą tarp valdytojo ir taikomųjų tyrimų projektą įgyvendinsiančio rangovo;
	6. taikomųjų tyrimų projekto rengimo sąmatą;
	7. valdytojo išlaidas taikomųjų tyrimų projektui rengti patvirtinančius dokumentus;
	8. patvirtinimą raštu dėl objekto valdytojo dalies lėšų skyrimo prašomiems finansuoti taikomiesiems tyrimams arba kitus dokumentus, pagrindžiančius šių darbų finansavimą iš kitų šaltinių.
5. Teikiant paraišką finansuoti kultūros paveldo objekto apsaugos techninių priemonių, nurodytų Apsaugos techninių priemonių įrengimo ir neatidėliotinų saugojimo darbų sąraše [4.2.], įrengimo darbus, privaloma pateikti:
	1. valdymo teisę patvirtinančius dokumentus;
	2. statinio techninės priežiūros patikrinimo aktą, parengtą pagal STR1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ [4.11.] ir statinio tyrimų ataskaitą arba statinio ekspertizės aktą, parengtus pagal STR 1.03.01:2016 „Statybiniai tyrimai. Statinio avarija“ [4.12.];
	3. apsaugos techninių priemonių įrengimo projektą su skaičiuojamąja kaina, parengtą pagal PTR 3.06.01:2014 „Kultūros paveldo tvarkybos darbų projektų rengimo taisyklės “[4.3.] bei PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ [4.4.], taikant valstybės įmonės Statybos produkcijos sertifikavimo centro registruotas Juridinių asmenų, fizinių asmenų ir mokslo įstaigų parengtas rekomendacijas dėl statinių statybos skaičiuojamųjų kainų nustatymo ir STR 1.04.04:2017 „Statinio projektavimas, projekto ekspertizė“ [4.7.];
	4. leidimą įgyvendinti šį projektą, išduotą vadovaujantis PTR 3.04.01:2014 ,,Leidimų atlikti tvarkybos darbus išdavimo taisyklės“ [4.5.] arba STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ [4.6.];
	5. saugomo kultūros paveldo objekto išsamią esamos būklės fotofiksaciją (eksterjero, atskirų detalių ir mazgų, architektūrinių elementų fotonuotraukos stambiu planu);
	6. sutartį, sudarytą tarp valdytojo ir apsaugos techninių priemonių įrengimo projektą parengusio rangovo;
	7. sutartį, sudarytą tarp valdytojo ir apsaugos techninių priemonių įrengimo projektą įgyvendinsiančio rangovo;
	8. apsaugos techninių priemonių įrengimo projekto rengimo sąmatą;
	9. valdytojo išlaidas apsaugos techninių priemonių įrengimo projektui parengti patvirtinančius dokumentus;
	10. patvirtinimą raštu dėl objekto valdytojo dalies lėšų skyrimo prašomiems finansuoti apsaugos techninių priemonių įrengimo darbams arba kitus dokumentus, pagrindžiančius šių darbų finansavimą iš kitų šaltinių.

**V SKYRIUS**

**PARAIŠKŲ NAGRINĖJIMAS**

1. Pateiktas paraiškas priima ir jų atitiktį šiam Tvarkos aprašui ir Lietuvos Respublikos teisės aktams patikrina Savivaldybės administracijos Urbanistinės plėtros departamento Paveldosaugos skyrius (toliau – Paveldosaugos skyrius). Nustačius, kad prašymas ir jame pateikti dokumentai neatitinka šio Tvarkos aprašo bei kitų teisės aktų reikalavimų, atsakingas Paveldosaugos skyriaus darbuotojas per 10 darbo dienų nuo paraiškos gavimo informuoja elektroniniu paštu arba raštu pareiškėją dėl nustatytų neatitikimų ir siūlo per 20 darbo dienų ištaisyti paraiškos trūkumus. Pareiškėjui per nustatytą terminą neištaisius nurodytų paraiškos trūkumų, paraiška toliau nenagrinėjama, o pareiškėjas per 5 darbo dienas nuo termino trūkumams ištaisyti pasibaigimo informuojamas apie priimtą sprendimą. Jei paraiška atitinka šio Tvarkos aprašo ir kitų teisės aktų reikalavimus, Paveldosaugos skyrius perduoda prašymą nagrinėti šio Tvarkos aprašo 13 punkte nurodytai darbo grupei. Pareiškėjas per 10 darbo dienų nuo paraiškos pateikimo turi teisę savo iniciatyva koreguoti paraišką. Tokiu atveju bendras paraiškos patikrinimo terminas negali viršyti 30 darbo dienų.
2. Pateiktas paraiškas pagal šiame Tvarkos apraše nurodytus prioritetus ir atrankos kriterijus nagrinėja, finansuotinų objektų eilę sudaro ir finansavimo dydį apskaičiuoja Savivaldybės administracijos direktoriaus įsakymu sudaryta darbo grupė strateginio veiklos plano priemonės „Kultūros paveldo objektų tvarkyba“ lėšoms paskirstyti (toliau – darbo grupė). Darbo grupė savo veikloje vadovaujasi Savivaldybės administracijos direktoriaus įsakymu patvirtintu darbo reglamentu, kuriame nurodomos darbo grupės teisės, pareigos, funkcijos, darbo organizavimo ir sprendimų priėmimo tvarka, darbo grupės narių atsakomybė.
3. Darbo grupė, išnagrinėjusi pateiktas paraiškas, vadovaudamasi šio Tvarkos aprašo VI skyriuje nurodytais prioritetais ir atrankos kriterijais ir VII skyriuje nurodytais finansavimo principais, nustato kiekvienos paraiškos pagrįstumą ir valdytojo teisę gauti finansavimą. Tada darbo grupė sudaro finansuotinų objektų eilę ir, vadovaudamasi šio Tvarkos aprašo 28, 29 ir 30 punktuose nustatytu finansavimo intensyvumu, apskaičiuoja kiekvieno objekto tvarkybos ir (ar) apsaugos techninių priemonių įrengimo darbų finansavimo dydį. Finansuotinų objektų skaičius nustatomas pagal strateginio veiklos plano priemonei „Kultūros paveldo objektų tvarkyba“ skirtų asignavimų dydį. Jei saugomas kultūros paveldo objektas tvarkomas etapais, darbo grupė atskirai kiekvienam etapui apskaičiuoja tvarkybos ir (ar) apsaugos techninių priemonių įrengimo darbų finansavimo dydį, o kiekvienam etapui įgyvendinti reikalingas finansavimas yra rezervuojamas atitinkamo laikotarpio strateginio veiklos plano priemonėje „Kultūros paveldo objektų tvarkyba“.
4. Vadovaudamasis darbo grupės priimtu (-ais) sprendimu (-ais), Paveldosaugos skyrius rengia Savivaldybės administracijos direktoriaus įsakymo projektą dėl saugomų kultūros paveldo objektų tvarkybos ir (ar) apsaugos techninių priemonių įrengimo darbų finansavimo sąmatos (toliau – sąmata) patvirtinimo. Įsakymas viešai skelbiamas vietinėje spaudoje ir savivaldybės interneto svetainėje www.klaipeda.lt.
5. Valdytojus, kurių paraiškos nebuvo patenkintos, Paveldosaugos skyrius per 10 darbo dienų nuo sąmatos patvirtinimo dienos informuoja raštu, nurodydamas paraiškų atmetimo motyvus.
6. Per 20 darbo dienų nuo sąmatos patvirtinimo pasirašomas ketinimų protokolas tarp saugomo kultūros paveldo objekto valdytojo ir savivaldybės administracijos dėl dalinio finansavimo skyrimo iš savivaldybės biudžeto lėšų už saugomų kultūros paveldo objektų tvarkybos ir (ar) apsaugos techninių priemonių įrengimo darbus. Ketinimo protokolo forma tvirtinama Klaipėdos savivaldybės administracijos direktoriaus įsakymu.
7. Valdytojas visą tvarkybos ir (ar) apsaugos techninių priemonių įrengimo darbų projektą privalo įgyvendinti ketinimo protokolo sudarymo einamaisiais metais, ne vėliau kaip iki spalio 15 dienos. Jei projektas įgyvendinamas etapais, kiekvienas etapas turi būti įvykdytas tais pačiais kalendoriniais metais iki spalio 15 dienos.
8. Įgyvendinus tvarkybos, apsaugos techninių priemonių įrengimo darbų projektą arba užbaigus jo etapą, valdytojas per 10 darbo dienų nuo statybos užbaigimo akto, deklaracijos ar atliktų darbų akto pasirašymo Paveldosaugos skyriui pateikia šiuos papildomus dokumentus:
	1. saugomo kultūros paveldo objekto atliktų tvarkybos ir (ar) apsaugos techninių priemonių įrengimo darbų atlikimo sąmatą;
	2. saugomo kultūros paveldo objekto atliktų tvarkybos ir (ar) apsaugos techninių priemonių įrengimo darbų išlaidas patvirtinančius dokumentus;
	3. saugomo kultūros paveldo objekto atliktų paveldo tvarkybos ir (ar) apsaugos techninių priemonių įrengimo darbų perdavimo–priėmimo aktus, sudarytus tarp valdytojo ir tvarkybos darbų rangovo;
	4. statybos užbaigimą patvirtinančius dokumentus – aktą arba deklaraciją, parengtus, vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ [4.6] arba tvarkybos darbų priėmimo aktą, parengtą, vadovaujantis PTR 3.05.01:2015 „Tvarkybos darbų priėmimo taisyklės“ [4.8];
	5. jei valdytojas teikė paraišką finansuoti taikomuosius tyrimus – atliktų taikomųjų tyrimų ataskaitą arba tvarkybos darbų rangovo valdytojui išduotą pažymą apie atliktus taikomuosius mokslinius tyrimus;
	6. saugomo kultūros paveldo objekto išsamią fotofiksaciją po atliktų tvarkybos ir (ar) apsaugos techninių priemonių įrengimo darbų (eksterjero, atskirų detalių ir mazgų, architektūrinių elementų fotonuotraukos stambiu planu).
9. Gavus šio Tvarkos aprašo 19 punkte nurodytus dokumentus, Paveldosaugos skyrius patikrina jų atitiktį teisės aktų reikalavimams ir šios Tvarkos aprašo 13 punkte nurodytai darbo grupei teikia patikslintą konkrečių lėšų iš strateginio veiklos plano priemonės „Kultūros paveldo objektų tvarkyba“ skyrimo sąmatą už atliktus kultūros paveldo objektų tvarkybos ir (ar) apsaugos techninių priemonių įrengimo darbus. Klaipėdos miesto savivaldybės iš dalies finansuojamų tvarkybos ir (ar) apsaugos techninių priemonių įrengimo darbų išlaidų patikslinta sąmata negali būti didesnė nei projekto rengimo metu nustatyta skaičiuojamoji darbų sąmata.
10. Darbo grupei pritarus patikslintai sąmatai, per 20 darbo dienų yra parengiama ir pasirašoma sutartis tarp kultūros paveldo objekto valdytojo ir Savivaldybės administracijos dėl konkrečių savivaldybės biudžeto lėšų skyrimo rangovui už atliktus kultūros paveldo objekto tvarkybos ir (ar) apsaugos techninių priemonių įrengimo darbus. Lėšos valdytojui pervedamos sutartyje nustatytais terminais ir tvarka. Sutarties forma tvirtinama Klaipėdos savivaldybės administracijos direktoriaus įsakymu.

**VI SKYRIUS**

**FINANSAVIMO PRIORITETAI IR ATRANKOS KRITERIJAI**

1. Atsižvelgiant į pateiktas paraiškas, saugomų kultūros paveldo objektų tvarkybos ir (ar) apsaugos techninių priemonių įrengimo darbų finansavimo prioritetas apskaičiuojamas, atsižvelgiant į gautų balų, skiriamų už paraiškos atitiktį kiekvienam iš kriterijų, sumą:
	1. vykdomi tvarkybos ir (ar) apsaugos techninių priemonių įrengimo darbai, susiję su saugomų kultūros paveldo objektų (pastatų) fasadų sutvarkymu iš gatvių pusės Klaipėdos senamiestyje (tuo atveju, jei kompleksiškai sutvarkomas visas pastato fasadas iš gatvių pusės), – 1 balas;
	2. vykdomi tvarkybos ir (ar) apsaugos techninių priemonių įrengimo darbai, susiję su saugomų kultūros paveldo objektų (pastatų) fasadų sutvarkymu iš gatvių pusės Klaipėdos miesto istorinėje dalyje, vadinamoje Naujamiesčiu (tuo atveju, jei kompleksiškai sutvarkomas visas pastato fasadas iš gatvių pusės), – 0,8 balo;
	3. teisės aktų reikalavimų neatitinkanti objekto fizinė būklė, nurodyta statinio techninės priežiūros patikrinimo akte, statinio tyrimų ataskaitoje arba statinio ekspertizės akte, – 0,6 balo;
	4. kultūros paveldo objekto valdytojo tvarkybos ir (ar) apsaugos techninių priemonių įrengimo darbų finansinis indelis didesnis nei 70 procentų – 0,4 balo;
	5. kultūros paveldo objekto valdytojo tvarkybos ir (ar) apsaugos techninių priemonių įrengimo darbų finansinis indelis nuo 61 iki 70 proc. – 0,2 balo;
	6. kultūros paveldo objekto valdytojo tvarkybos ir (ar) apsaugos techninių priemonių įrengimo darbų finansinis indelis nuo 50 iki 60 proc. – 0,1 balo.
2. Finansavimo prioritetas teikiamas paraiškoms, surinkusioms didesnę balų sumą.
3. Jei pateiktos paraiškos gavo vienodą balų sumą, pirmumas suteikiamas ankščiau pateiktoms paraiškoms.
4. Finansavimas neskiriamas, kai:
	1. paraiška surinko mažiau nei 0,6 balo;
	2. valdytojas pateikė neteisingai įformintus ar ne visus šio Tvarkos aprašo 9, 10, 11 ir 19 punktuose nurodytus dokumentus arba klaidingus duomenis ir per nustatytą terminą šių trūkumų neištaisė;
	3. valdytojas turi galiojančias administracines nuobaudas dėl Lietuvos Respublikos nekilnojamojo kultūros paveldo apsaugos įstatymo pažeidimų, susijusių su finansuoti prašomu saugomu kultūros paveldo objektu;
	4. finansavimas ar kompensavimas iš savivaldybės ar valstybės biudžeto už tuos pačius paveldo tvarkybos ar apsaugos techninių priemonių įrengimo darbus tame pačiame kultūros paveldo objekte jau buvo skirtas;
	5. valdytojui už tuos pačius atliktus objekto sutvarkymo darbus buvo pritaikyta mokestinė lengvata, numatyta Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus tvarkos apraše [4.13];
	6. lėšos, skirtos strateginio veiklos plano priemonei „Kultūros paveldo objektų tvarkyba“ vykdyti, išnaudotos prioritetinių saugomų kultūros paveldo objektų tvarkybos ir (ar) apsaugos techninių priemonių įrengimo darbams.
5. Valdytojai, kurie negavo dalinio finansavimo dėl aplinkybės, nurodytos šio Tvarkos aprašo 25.6 papunktyje, turi teisę teikti paraišką ir paskesnių metų daliniam finansavimui gauti. Tokiu atveju valdytojas teikia savivaldybės administracijai naują paraišką šio Tvarkos aprašo nustatyta tvarka dėl dalinio finansavimo skyrimo (be priedų).

**VII SKYRIUS**

**LĖŠŲ ŠALTINIAI IR PASKIRSTYMAS**

1. Klaipėdos miesto savivaldybės strateginio veiklos plano priemonė „Kultūros paveldo objektų tvarkyba“ įgyvendinama savivaldybės biudžeto lėšomis.
2. Rengiant sąmatos projektą, strateginio veiklos plano priemonei „Kultūros paveldo objektų tvarkyba“ įgyvendinti skirtos lėšos paskirstomos taip:
	1. 70 procentų gali būti finansuojami medinės ir fachverko konstrukcijos saugomų kultūros paveldo objektų tvarkybos ir (ar) apsaugos techninių priemonių įrengimo projektavimo ir vykdymo darbai;
	2. 50 procentų gali būti finansuojami kitų saugomų kultūros paveldo objektų tvarkybos ir (ar) apsaugos techninių priemonių įrengimo projektavimo ir vykdymo darbai.
3. Savivaldybės skiriamų lėšų dalis, nurodyta 28 punkte, už atliktus konkretaus saugomo kultūros paveldo objekto tvarkybos ir apsaugos techninių priemonių įrengimo projektavimo ir vykdymo darbus (išskyrus taikomųjų tyrimų projekto rengimą ir vykdymą), negali būti didesnė nei 70 tūkst. eurų. Savivaldybės skiriamų lėšų dalis, nurodyta 28 punkte, už taikomųjų tyrimų projekto parengimą ir vykdymą negali būti didesnė nei 15 tūkst. eurų.
4. Finansavimo intensyvumas, nustatytas 28 ir 29 punktuose, netaikomas savivaldybės nuosavybės teise valdomų saugomų kultūros paveldo objektų tvarkybos ir apsaugos techninių priemonių įrengimo darbams finansuoti. Tokių objektų finansavimo dalis ir dydis iš savivaldybės biudžeto šiuo Tvarkos aprašu yra neribojamas.

**VIII SKYRIUS**

**KONTROLĖ**

1. Už teisingos informacijos pateikimą paraiškoje ir tikslingą lėšų panaudojimą atsako sutartį pasirašęs valdytojas bei tvarkybos darbų rangovas.
2. Paaiškėjus, kad lėšos buvo panaudotos ne pagal paskirtį, rangovas ir (arba) valdytojas privalo lėšas grąžinti į sutartyje nurodytą sąskaitą sutartyje nustatyta tvarka ir terminais.
3. Valdytojai, šiame Tvarkos apraše nustatytą finansavimą gavę neteisėtai, arba asmenys, prisidėję prie neteisėto finansavimo gavimo (sąmoningai pateikę ar patvirtinę klaidingus duomenis), atsako Lietuvos Respublikos įstatymų nustatyta tvarka.
4. Saugomų kultūros paveldo objektų tvarkybos arba apsaugos techninių priemonių įrengimo darbus kontroliuoja Paveldosaugos skyrius, Statybos ir infrastruktūros plėtros skyrius, prireikus – Savivaldybės administracijos direktoriaus įsakymu sudaryta komisija.
5. Strateginio veiklos plano priemonei „Kultūros paveldo objektų tvarkyba“ vykdyti skirtų biudžeto lėšų panaudojimo kontrolė vykdoma Klaipėdos miesto savivaldybės finansinių išteklių ir personalo valdymo bei apskaitos procesų aprašo, patvirtinto Savivaldybės administracijos direktoriaus įsakymu, nustatyta tvarka.
6. Klaipėdos savivaldybės administracijos direktoriaus įsakymai dėl sąmatos patvirtinimo gali būti skundžiami Lietuvos Respublikos teisės aktų nustatyta tvarka.

**IX SKYRIUS**

**BAIGIAMOSIOS NUOSTATOS**

1. Už šio Tvarkos aprašo vykdymą ir kontrolę atsakingas Paveldosaugos skyrius.
2. Priemonės „Kultūros paveldo objektų tvarkyba“ įgyvendinimo dokumentai saugomi Savivaldybės administracijoje Lietuvos Respublikos dokumentų ir archyvų įstatymo nustatyta tvarka.
3. Ginčai dėl šio Tvarkos aprašo taikymo sprendžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saugomų kultūros paveldo objektų tvarkybos

darbų finansavimo tvarkos aprašo

1 priedas

**(Paraiškos formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(objekto valdytojo – fizinio asmens vardas ir pavardė,*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*asmens kodas, gyvenamoji vieta, kontaktiniai duomenys)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridinio asmens teisinė forma, pavadinimas, kodas,*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*buveinės adresas, kontaktiniai duomenys)*

Klaipėdos miesto savivaldybės administracijai

**PARAIŠKA**

\_\_\_\_\_\_\_\_\_\_\_\_\_\_ Nr. \_\_\_\_\_\_\_\_

*(data)*

Pagrindinės žinios apie kultūros paveldo objektą (-us) ar vertybę (-es), esančia viena iš nekilnojamojo kultūros paveldo statinio vertingąja savybe:

1. Pavadinimas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Adresas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Unikalus (-ūs) žemės sklypo (-ų) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Unikalus (-ūs) statinio (-ių) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Unikalus Nr. Kultūros vertybių registre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Darbai, kuriuos prašoma finansuoti iš priemonei skirtų savivaldybės biudžeto lėšų:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pareigų pavadinimas\*) (parašas) (vardas ir pavardė)*

\*Juridinio asmens atveju

Saugomų kultūros paveldo objektų tvarkybos

darbų finansavimo tvarkos aprašo

2 priedas

##### (Išsaugojimo darbų duomenų aprašo formos pavyzdys)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(objekto valdytojo – fizinio asmens vardas ir pavardė,* *asmens kodas, gyvenamoji vieta, kontaktiniai duomenys)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridinio asmens teisinė forma, pavadinimas, kodas,**buveinės adresas, kontaktiniai duomenys)*

**išsaugojimo darbų duomenų \_\_\_\_\_\_\_\_\_\_\_ m. aprašAS**

**\_\_\_\_\_\_\_\_\_\_\_\_\_\_\_\_\_**

*(data)*

**\_\_\_\_\_\_\_\_\_\_\_\_\_\_\_\_\_**

*(sudarymo vieta)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Objekto pavadinimas, adresas | Objekto valdytojas | Darbų, numatomų atlikti \_\_\_\_\_\_\_\_m., pavadinimas | Darbų kaina (tūkst. Eur) \_\_\_\_\_ m. | Valdytojo skiriamos lėšos (tūkst. Eur) | Iš kitų finansavimo šaltinių gaunamos lėšos (tūkst. Eur) | Valdytojo ir kitų finansavimo šaltinių lėšos (tūkst. Eur) (6 ir 7 p. suma) | Reikalingos savivaldybės biudžeto lėšos (tūkst. Eur) (5 ir 8 p. skirtumas) |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pareigų pavadinimas\*) (parašas) (vardas ir pavardė)*

\*Juridinio asmens atveju